title: Решение (ЕС) 2015/1687 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейската полицейска служба за финансовата 2013 година

text:
               30.9.2015

               BG

               Официален вестник на Европейския съюз

               L 255/342

      РЕШЕНИЕ (ЕС) 2015/1687 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейската полицейска служба за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската полицейска служба за финансовата 2013 година,

                  —

                  като взе предвид доклада на Сметната палата относно годишните отчети на Европейската полицейска служба за финансовата 2013 година, придружен от отговорите на Службата (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Службата във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (4) на Съвета, и по-специално член 208 от него,

                  —

                  като взе предвид Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (5), и по-специално член 43 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0080/2015),

         1.

            Освобождава от отговорност директора на Европейската полицейска служба във връзка с изпълнението на бюджета на Службата за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на директора на Европейската полицейска служба, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLЕ

         (1)  ОВ C 442, 10.12.2014 г., стр. 290.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 121, 15.5.2009 г., стр. 37.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение 2012/388/ОВППС на Съвета от 16 юли 2012 година за изменение на Решение 2010/231/ОВППС относно ограничителни мерки спрямо Сомалия

text:
               17.7.2012

               BG

               Официален вестник на Европейския съюз

               L 187/38

         РЕШЕНИЕ 2012/388/ОВППС НА СЪВЕТА
   от 16 юли 2012 година
   за изменение на Решение 2010/231/ОВППС относно ограничителни мерки спрямо Сомалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 26 април 2010 г. Съветът прие Решение 2010/231/ОВППС (1).

               (2)

               На 17 февруари 2012 г. Комитетът по санкциите към Съвета за сигурност на ООН, създаден съгласно Резолюция 751 (1992) на Съвета за сигурност относно Сомалия („Комитет по санкциите“), актуализира списъка с лицата и образуванията, които подлежат на ограничителни мерки.

               (3)

               На 22 февруари 2012 г. Съветът за сигурност на ООН прие Резолюция 2036 (2012) на ССООН, като реши държавите членки да предприемат необходимите мерки за предотвратяване на прекия или непрекия внос на дървени въглища от Сомалия, независимо дали тези дървени въглища са с произход от Сомалия.

               (4)

               Решение 2010/231/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В Решение 2010/231/ОВППС се вмъква следният член:

      „Член 1а
      1.   Забраняват се прекият или непрекият внос, закупуване или транспорт на дървени въглища от Сомалия, независимо дали тези дървени въглища са с произход от Сомалия.
      Съюзът предприема необходимите мерки за определяне на съответните изделия, които да бъдат обхванати от настоящата разпоредба.
      2.   Забраняват се прякото или непрякото предоставяне на финансиране или финансова помощ, както и застраховането и презастраховането, свързани с вноса, закупуването или транспорта на дървени въглища от Сомалия.“

   Член 2
   Лицето, посочено в приложението към настоящото решение, се добавя в списъка на лицата, който се съдържа в раздел I от приложението към Решение 2010/231/ОВППС.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 16 юли 2012 година.

            За Съвета

            Председател

         S. ALETRARIS

      (1)  ОВ L 105, 27.4.2010 г., стр. 17.

      ПРИЛОЖЕНИЕ

         Лице, посочено в член 2

      Jim’ale, Ali Ahmed Nur (известен още като: а) Jim’ale, Ahmed Ali, б) Jim’ale, Ahmad Nur Ali, в) Jim’ale, Sheikh Ahmed, г) Jim’ale, Ahmad Ali, д) Jim’ale, Shaykh Ahmed Nur)
      Дата на раждане: 1954 г. Място на раждане: Eilbur, Сомалия. Гражданство: Сомалия. Друго гражданство: Джибути. Паспорт: A0181988 (Сомалия), валиден до: 23 януари 2011 г. Местонахождение: Джибути, Република Джибути. Дата на посочване от ООН: 17 февруари 2012 г.
      Ali Ahmed Nur Jim’ale („Jim’ale“) заема ръководни позиции в бившия Съвет на ислямските съдилища в Сомалия, известен също като Съюз на ислямските съдилища в Сомалия, който е радикална ислямистка структура. Най-радикалните елементи на Съюза на ислямските съдилища в Сомалия впоследствие образуват групировката, известна като Al-Shabaab. През април 2010 г. Al-Shabaab е включена в списъка за целенасочените санкции от Комитета към Съвета за сигурност на ООН, създаден съгласно резолюции 751 (1992) и 1907 (2009) относно Сомалия и Еритрея („Комитет по санкциите за Сомалия/Еритрея“). Комитетът включва в списъка Al-Shabaab като образувание, участващо в действия, които пряко или косвено заплашват мира, сигурността или стабилността на Сомалия, включително — но не само — действия, които поставят под заплаха преходното федерално правителство на Сомалия.
      В доклада от 18 юли 2011 г. на Групата за наблюдение към Комитета по санкциите за Сомалия/Еритрея (S/2011/433) Jim’ale е определен като виден бизнесмен и участник в търговския цикъл с дървени въглища и захар на Al-Shabaab, радващ се на привилегировани отношения с Al-Shabaab.
      Jim’ale е определен като един от основните източници на финансиране на Al-Shabaab, идеологически обвързан с тази групировка. Jim’ale оказва възлова финансова и политическа подкрепа на Hassan Dahir Aweys („Aweys“), който също е включен в списъка на Комитета по санкциите за Сомалия/Еритрея. Твърди се, че емир Muktar Robow, бившият заместник на Al-Shabaab, продължава в средата на 2011 г. да прави политически изявления в рамките на организацията Al-Shabaab. Robow ангажира Aweys и Jim’ale в действия за прокарване на общите им цели и заздравяване на общата им позиция в контекста на разрива в ръководството на Al-Shabaab.
      През есента на 2007 г. Jim’ale създава фиктивно дружество в Джибути като прикритие за екстремистки дейности, наречено „Investors Group“. Краткосрочната цел на групата е да дестабилизира Сомалиланд чрез финансиране на екстремистки дейности и закупуване на оръжие. Групата подпомага контрабандата на малки оръжия от Еритрея през Джибути в петия регион на Етиопия, където екстремистите получават пратките. В средата на 2008 г. Jim’ale продължава да ръководи „Investors Group“.
      В края на септември 2010 г. Jim’ale създава ZAAD, дружество за парични преводи чрез мобилни телефони, и сключва сделка с Al-Shabaab да направи паричните преводи по-анонимни, като премахне необходимостта да се показва документ за самоличност.
      От края на 2009 г. Jim’ale притежава известна „хавала“(неформален фонд за парични преводи), където събира „зекят“ (ислямска милостиня), който се предоставя на Al-Shabaab.


title: 2014/239/EС: Решение на Съвета от 14 април 2014 година относно сключването на Споразумението между Европейския съюз и Азербайджанската република за обратно приемане на незаконно пребиваващи лица

text:
               30.4.2014

               BG

               Официален вестник на Европейския съюз

               L 128/15

         РЕШЕНИЕ НА СЪВЕТА
   от 14 април 2014 година
   относно сключването на Споразумението между Европейския съюз и Азербайджанската република за обратно приемане на незаконно пребиваващи лица

      (2014/239/EС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 3, във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               В съответствие с Решение 2014/242/ЕС на Съвета (1) Споразумението между Европейския съюз и Азербайджанската република за обратно приемане на незаконно пребиваващи лица („Споразумението“) беше подписано от името на Съюза при условие за сключването му на по-късна дата.

               (2)

               Споразумението следва да бъде одобрено.

               (3)

               Със Споразумението се създава Съвместен комитет по обратно приемане, който приема своя процедурен правилник. В този случай е уместно да се предвиди опростена процедура за определяне на позицията на Съюза.

               (4)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, тези държави-членки не участва в приемането на настоящото решение и не са обвързани от него, нито от неговото прилагане.

               (5)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   С настоящото се одобрява от името на Съюза Споразумението между Европейския съюз и Азербайджанската република за обратно приемане на незаконно пребиваващи лица.
   Текстът на Споразумението е приложен към настоящото решение.
   Член 2
   Председателят на Съвета посочва лицето(ата), упълномощено(и) да извърши(ат) от името на Съюза предвидената в член 23, параграф 2 от Споразумението нотификация, за да се изрази съгласието на Съюза да бъде обвързан със Споразумението (2).
   Член 3
   Комисията, подпомагана от експерти от държавите-членки, представлява Съюза в Съвместния комитет по обратно приемане, създаден по член 19 от Споразумението.
   Член 4
   Позицията на Съюза в рамките на Съвместния комитет по обратно приемане относно приемането на процедурния правилник на посочения комитет, съгласно член 19, параграф 5 от Споразумението, се определя от Комисията след консултация със специален комитет, чиито членове са посочени от Съвета.
   Член 5
   Настоящото решение влиза в сила в деня на приемането му.

      Съставено в Люксембург на 14 април 2014 година.

            За Съвета

            Председател

         A. TSAFTARIS

      (1)  Вж. стр. 47 от настоящия брой на Официален вестник.

      (2)  Датата на влизане в сила на Споразумението ще бъде публикувана в Официалния вестник на Европейския съюз от Генералния секретариат на Съвета.


title: 2007/155/ЕОРешение на Съвета от 5 март 2007 година за изменение на Решение 2000/265/ЕО относно съставяне на финансов регламент, уреждащ бюджетните аспекти на управлението от страна на заместник генералния секретар на Съвета на сключени от него в качеството му на представител на определени държави-членки договори, свързани с изграждането и функционирането на комуникационната инфраструктура на Шенгенското пространство SISNET

text:
               8.3.2007

               BG

               Официален вестник на Европейския съюз

               L 68/5

      РЕШЕНИЕ НА СЪВЕТА

   от 5 март 2007 година
   за изменение на Решение 2000/265/ЕО относно съставяне на финансов регламент, уреждащ бюджетните аспекти на управлението от страна на заместник генералния секретар на Съвета на сключени от него в качеството му на представител на определени държави-членки договори, свързани с изграждането и функционирането на комуникационната инфраструктура на Шенгенското пространство SISNET
   (2007/155/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокола относно интегрирането на достиженията на правото от Шенген в рамките на Европейския съюз, приложен към Договора за Европейския съюз и към Договора за създаване на Европейската общност, по-специално член 2, параграф 1, втора алинея, първо изречение от него,
   като има предвид, че:

               (1)

               Заместник генералният секретар на Съвета бе упълномощен с Решение 1999/870/ЕО (1) и Решение 2007/149/ЕО (2) да действа, в контекста на интегрирането на достиженията на правото от Шенген в рамките на Европейския съюз, като представител на определени държави-членки за целите на сключването на договори, свързани с изграждането и функционирането на комуникационната инфраструктура на Шенгенското пространство, и да управлява тези договори до прехвърлянето ѝ към комуникационна инфраструктура, поддържана от Европейската общност.

               (2)

               Финансовите задължения, произтичащи от тези договори, се поемат от специален бюджет (наричан по-долу „бюджет SISNET“), който финансира описаната в посочените решения на Съвета комуникационна инфраструктура.

               (3)

               Държавите-членки, които се присъединиха към Европейския съюз с Акта за присъединяване от 2003 г., с изключение на Кипър, следва да бъдат интегрирани в първото поколение Шенгенска информационна система (ШИС 1+) на определена от Съвета дата съгласно член 3, параграф 2 от Акта за присъединяване от 2003 г. (наричан по-долу „проект SISone4ALL“).

               (4)

               От същата дата тези държави-членки следва да участват в бюджета.

               (5)

               Две държави-членки — Ирландия и Обединеното кралство, които участват с вноски в бюджета на SISNET, но не са свързани с Шенгенската информационна система, не следва да участват с вноски в допълнителните разходи по проекта SISone4ALL,

         РЕШИ:
   Член 1
   Решение 2000/265/ЕО (3) се изменя, както следва:

               1)

               Член 1 се заменя със следното:
               „Член 1
               1.   За целите на настоящия финансов регламент „бюджет“ е инструментът, с който се предвиждат и се разрешават предварително за всяка финансова година необходимите приходи и разходи за изпълнение на задълженията, произтичащи от договорите, посочени в Решение 1999/870/ЕО и в Решение 2007/149/ЕО (4).
               2.   За целите на настоящия финансов регламент SISNET означава комуникационната инфраструктура на Шенгенското пространство, посочена в Решение 1999/870/ЕО и в Решение 2007/149/ЕО.

               2)

               Член 25, параграф 1 се заменя със следното:
               „1.   Бюджетните приходи са съставени от финансовите вноски на следните държави-членки: Австрия, Белгия, Дания, Германия, Гърция, Естония, Ирландия, Испания, Италия, Латвия, Литва, Люксембург, Малта, Нидерландия, Обединеното кралство, Полша, Португалия, Словашката република, Словения, Унгария, Финландия, Франция, Чешката република и Швеция, както и Норвегия и Исландия.“;

               3)

               В член 26 се добавя ново изречение:
               „Допълнителните разходи в резултат на включването в комуникационната инфраструктура на Естония, Латвия, Литва, Малта, Полша, Словашката република, Словения, Унгария и Чешката република няма да се поемат от Ирландия и Обединеното кралство.“;

               4)

               В член 28 се добавя нов параграф 3:
               „3.   Чрез дерогация от параграф 1 и без да се засягат разпоредбите на член 49, се изисква Естония, Латвия, Литва, Малта, Полша, Словашката република, Словения, Унгария и Чешката република да платят своите първоначални вноски съгласно график, който ще бъде определен от държавите-членки, посочени в член 25.“;

               5)

               Член 29 се изменя, както следва:

                           a)

                           параграфи 2 и 3 се заменят със следното:
                           „2.   Всички подобни договори, чиято прогнозна стойност е равна или превишава праговете, предвидени в Директива 2004/18/ЕО на Европейския парламент и на Съвета от 31 март 2004 г. за координиране на процедурите за възлагане на обществени поръчки за строителни работи, доставки и услуги (5), се сключват в съответствие с разпоредбите на посочената директива (наричана по-долу „директива за обществените поръчки“).
                           3.   Договорите, чиято прогнозна стойност не превишава праговете, предвидени в директивата за обществените поръчки, могат да се сключват посредством пряко договаряне. В тези случаи държавите-членки, посочени в член 25, също са длъжни, в рамките на възможното и с всички подходящи средства, да позволят на доставчиците, притежаващи потенциална възможност да предоставят въпросните стоки и услуги, да подадат конкурентни оферти.

                           б)

                           параграф 5 се заменя със следното:
                           „5.   Тръжните процедури и критериите за подбор и възлагане на поръчката се определят и уреждат от разпоредбите на директивата за обществените поръчки, допълнени с разпоредбите на настоящия финансов регламент.“;

               6)

               В член 37 пета алинея се заменя със следното:
               „Консултативният комитет се стреми да приема становищата си с консенсус. Ако не е възможно постигането на такъв консенсус, Консултативният комитет приема становищата си с обикновено мнозинство от своите представители. За да бъде валидна процедурата, е необходим кворум от 19 гласа. В случай на равен брой гласове решаващ е вотът на председателя.“;

               7)

               В член 39 буква a) се заменя със следното:

                           „a)

                           всички предложени договори за доставки или услуги, включително проучвания, чиято разчетна стойност е равна или превишава праговете, установени в директивата за обществените поръчки;“;

               8)

               В член 43 параграф 4 се заменя със следното:
               „4.   Предоставянето на такава гаранция е задължително, когато стойността на въпросния договор е равна или превишава праговете, определени в директивата за обществените поръчки.“;

               9)

               В член 49 буква в) се заменя със следното:

                           „в)

                           преразпределение на вноските на държавите, посочени в член 25, с цел определяне на частта от направените преди това разходи за инсталирането на SISNET, която трябва да се поеме от другата държава. Този процент се изчислява на основата на дела от средствата по ДДС, заплатени от другата държава, от всички ресурси по ДДС на Европейските общности за предходните финансови години, през които са били направени необходимите разходи за инсталирането на SISNET. Ако не са налице данни за ресурсите по ДДС, преразпределението на вноските се изчислява на основата на дела на всяка съответна държава-членка в общия БВП на всички държави-членки, посочени в член 25. Процентната вноска е обект на „кредитно известие“ до държавите, посочени в член 25, за сума, пропорционална на техния дял, изчислена в съответствие с член 26. Другите държави могат да изберат да отнесат сумата към техния дял от бюджета или да поискат възстановяването ѝ.“

         Член 2
   Настоящото решение влиза в сила в деня на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 5 март 2007 година.

            За Съвета

            Председател

         F.-W. STEINMEIER

      (1)  OВ L 337, 30.12.1999 г., стр. 41.

      (2)  ОВ L 66, 6.3.2007 г., стр. 19.

      (3)  ОВ L 85, 6.4.2000 г., стр. 12. Решение, последно изменено с Решение 2003/171/ЕО (ОВ L 69, 13.3.2003 г., стр. 25).

      (4)  ОВ L 66, 6.3.2007 г. стр. 19.“;

      (5)  OВ L 134, 30.4.2004 г., стр. 114. Директива, последно изменена с Директива 2006/97/ЕО на Съвета (ОВ L 363, 20.12.2006 г., стр. 107).“;


title: 2014/4/ЕС: Решение на Европейската централна банка от 22 октомври 2013 година относно преходните разпоредби за прилагане на изискването за минимални резерви от страна на Европейската централна банка след въвеждане на еврото в Латвия (ЕЦБ/2013/41)

text:
               8.1.2014

               BG

               Официален вестник на Европейския съюз

               L 3/9

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 22 октомври 2013 година
   относно преходните разпоредби за прилагане на изискването за минимални резерви от страна на Европейската централна банка след въвеждане на еврото в Латвия
   (ЕЦБ/2013/41)
   (2014/4/ЕС)
   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 19.1 и член 46.2, първо тире от него,
   като взе предвид Регламент (ЕО) № 2531/98 на Съвета от 23 ноември 1998 г. относно прилагането на изискването за минимални резерви от страна на Европейската централна банка (1),
   като взе предвид Регламент (ЕО) № 1745/2003 на Европейската централна банка от 12 септември 2003 г. за прилагане на изискването за минимални резерви (ЕЦБ/2003/9) (2),
   като взе предвид Регламент (ЕО) № 2532/98 на Съвета от 23 ноември 1998 г. относно правомощията на Европейската централна банка да налага санкции (3),
   като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (4), и по-специално член 5, параграф 1 и член 6, параграф 4 от него,
   като взе предвид Регламент (ЕС) № 1071/2013 на Европейската централна банка от 24 септември 2013 г. относно баланса на сектор „Парично-финансови институции“ (ЕЦБ/2013/33) (5),
   като има предвид, че:

               (1)

               Приемането на еврото от Латвия на 1 януари 2014 г. означава, че по отношение на кредитните институции и клоновете на кредитни институции, разположени в Латвия, ще се прилагат задължителните резерви, считано от тази дата.

               (2)

               Интегрирането на тези институции в системата за минимални резерви на Евросистемата изисква приемането на преходни разпоредби, за да се осигури плавна интеграция, без да се натоварват прекомерно кредитните институции в държавите членки, чиято парична единица е еврото, включително в Латвия.

               (3)

               Член 5 от Устава на Европейската система на централните банки и на Европейската централна банка предполага, че ЕЦБ, подпомагана от националните централни банки, събира необходимата статистическа информация от компетентните национални органи или пряко от стопанските субекти, за да осигури също своевременна подготовка в областта на статистиката с оглед на приемане на еврото от държава членка,

         ПРИЕ НАСТОЯЩОТО РЕШЕНИЕ:
   Член 1
   Определения
   За целите на настоящото решение термините „институция“, „задължителни резерви“, „период на поддържане“ и „резервна база“ имат същото значение, както в Регламент (ЕО) № 1745/2003 (ЕЦБ/2003/9).
   Член 2
   Преходни разпоредби за институции, разположени в Латвия
   1.   Чрез дерогация от член 7 от Регламент (ЕО) № 1745/2003 (ЕЦБ/2003/9) за институциите, разположени в Латвия, е предвиден преходен период на поддържане от 1 януари 2014 г. до 14 януари 2014 г.
   2.   Резервната база на всяка институция, разположена в Латвия, за преходния период на поддържане се определя въз основа на позициите на нейния баланс към 31 октомври 2013 г. Институциите, разположени в Латвия, отчитат своята резервна база пред Latvijas Banka в съответствие с отчетната рамката на ЕЦБ за паричната и банковата статистика съгласно Регламент (ЕС) № 1071/2013 (ECB/2013/33). Институциите, разположени в Латвия, които се ползват от дерогацията съгласно член 9, параграф 1 от Регламент (ЕС) № 1071/2013 (ECB/2013/33), изчисляват резервната база за преходния период на поддържане въз основа на своя баланс към 30 септември 2013 г.
   3.   Що се отнася до преходния период на поддържане, минималните резерви на институция, разположена в Латвия, се изчисляват или от тази институция, или от Latvijas Banka. Страната, която изчислява минималните резерви, съобщава своите изчисления на другата страна, като ѝ предоставя достатъчно време както за проверката им, така и за извършване на промени. Изчислените минимални резерви, включително направените по тях промени, се потвърждават от двете страни най-късно на 10 декември 2013 г. Ако уведомената страна не потвърди размера на минималните резерви до 10 декември 2013 г., се смята, че тя е приела изчисленият размер да се прилага за преходния период на поддържане.
   4.   Разпоредбите на член 3, параграфи 2 – 4 се прилагат mutatis mutandis към институциите, разположени в Латвия, така че тези институции могат за техния първоначален период на поддържане да приспаднат от резервната си база всяко задължение към институции в Латвия, въпреки че когато се изчисляват минималните резерви, тези институции няма да фигурират в списъка на институциите, към които се прилагат задължителните резерви съгласно член 2, параграф 3 от Регламент (ЕО) № 1745/2003 (ЕЦБ/2003/9).
   Член 3
   Преходни разпоредби за институции, разположени в други държави членки, чиято парична единица е еврото
   1.   Периодът на поддържане за институциите, разположени в други държави членки, чиято парична единица е еврото, съгласно член 7 от Регламент (ЕО) № 1745/2003 (ЕЦБ/2003/9), не търпи промени, произтичащи от наличието на преходен период на поддържане за институциите, разположени в Латвия.
   2.   Институциите, разположени в други държави членки, чиято парична единица е еврото, могат да решат да приспаднат от своята резервна база за периодите на поддържане от 11 декември 2013 г. до 14 януари 2014 г. и от 15 януари 2014 г. до 11 февруари 2014 г. всяко задължение към институциите, разположени в Латвия, независимо че когато се изчисляват минималните резерви, тези институции няма да фигурират в списъка на институциите, по отношение на които се прилагат задължителните резерви съгласно член 2, параграф 3 от Регламент (ЕО) № 1745/2003 (ЕЦБ/2003/9).
   3.   Институциите, разположени в други държави членки, чиято парична единица е еврото, които желаят да приспаднат задължения към институции, разположени в Латвия, за периодите на поддържане от 11 декември 2013 г. до 14 януари 2014 г. и от 15 януари 2014 г. до 11 февруари 2014 г., изчисляват своите минимални резерви въз основа на своя баланс съответно към 31 октомври 2013 г. и 30 ноември 2013 г. и отчитат статистическа информация в съответствие с част 1 от приложение III към Регламент (ЕС) № 1071/2013 (ECB/2013/33), третирайки институциите, разположени в Латвия, като вече подлежащи на системата на минимални резерви на ЕЦБ.
   Това не засяга задължението на институциите да предоставят статистическа информация за въпросните периоди в съответствие с таблица 1 на приложение I към Регламент (ЕС) № 1071/2013 (ECB/2013/33), като продължават да третират институциите, разположени в Латвия, като съществуващи банки, разположени в „Останал свят“.
   Таблиците се представят в съответствие със сроковете и процедурите, предвидени в Регламент (ЕС) № 1071/2013 (ECB/2013/33).
   4.   За периодите на поддържане, започващи през декември 2013 г., януари и февруари 2014 г., институциите, разположени в други държави членки, чиято парична единица е еврото, които се ползват от дерогацията по член 9, параграф 1 от Регламент (ЕС) № 1071/2013 (ЕЦБ/2013/33) и желаят да приспаднат задължения към институции, разположени в Латвия, изчисляват своите минимални резерви въз основа на своите баланси към 30 септември 2013 г. и представят статистическа информация съгласно част 1 от приложение III към Регламент (ЕС) № 1071/2013 (ECB/2013/33), третирайки институциите, разположени в Латвия, като вече подлежащи на системата на минимални резерви на ЕЦБ.
   Това не засяга задължението на институциите да предоставят статистическа информация за въпросните периоди в съответствие с таблица 1 на приложение I към Регламент (ЕС) № 1071/2013 (ECB/2013/33), като продължават да третират институциите, разположени в Латвия, като съществуващи банки, разположени в „Останал свят“.
   Статистическата информация се предоставя в съответствие със сроковете и процедурите, предвидени в Регламент (ЕС) № 1071/2013 (ECB/2013/33).
   Член 4
   Влизане в сила и прилагане
   1.   Адресати на настоящото решение са Latvijas Banka, институциите, разположени в Латвия, и институциите, разположени в други държави членки, чиято парична единица е еврото.
   2.   Настоящото решение влиза в сила на 1 ноември 2013 г.
   3.   При липса на специални разпоредби в настоящото решение се прилагат разпоредбите на регламенти (ЕО) № 1745/2003 (ЕЦБ/2003/9) и (ЕС) № 1071/2013 (ECB/2013/33).

      Съставено във Франкфурт на Майн на 22 октомври 2013 година.

            Председател на ЕЦБ

         Mario DRAGHI

      (1)  ОВ L 318, 27.11.1998 г., стр. 1.

      (2)  ОВ L 250, 2.10.2003 г., стр. 10.

      (3)  ОВ L 318, 27.11.1998 г., стр. 4.

      (4)  ОВ L 318, 27.11.1998 г., стр. 8.

      (5)  ОВ L 297, 7.11.2013 г., стр. 1.


title: Решение (ЕС) 2016/1551 на Европейския парламент от 28 април 2016 година относно приключването на сметките на Европейския орган за ценни книжа и пазари за финансовата 2014 година

text:
               14.9.2016

               BG

               Официален вестник на Европейския съюз

               L 246/322

         РЕШЕНИЕ (ЕС) 2016/1551 НА ЕВРОПЕЙСКИЯ ПАРЛАМЕНТ
   от 28 април 2016 година
   относно приключването на сметките на Европейския орган за ценни книжа и пазари за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за ценни книжа и пазари за финансовата 2014 година,

               —

               като взе предвид доклада на Сметната палата относно годишните отчети на Европейския орган за ценни книжа и пазари за финансовата 2014 година, придружен от отговора на Органа (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръката на Съвета от 12 февруари 2016 г. относно освобождаването от отговорност на Органа във връзка с изпълнението на бюджета за финансовата 2014 година (05584/2016 – C8-0088/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (4), и по-специално член 64 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по икономически и парични въпроси (A8-0096/2016),

               1.

               Констатира, че окончателните годишни отчети на Европейския орган за ценни книжа и пазари са приложени към доклада на Сметната палата;

               2.

               Одобрява приключването на сметките на Европейския орган за ценни книжа и пазари за финансовата 2014 година;

               3.

               Възлага на своя председател да предаде настоящото решение на изпълнителния директор на Европейския орган за ценни книжа и пазари, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 255.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 331, 15.12.2010 г., стр. 84.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2013/279/ОВППС: Решение EUPOL АФГАНИСТАН/1/2013 на Комитета по политика и сигурност от 4 юни 2013 година за удължаване на мандата на ръководителя на полицейската мисия на Европейския съюз в Афганистан (EUPOL АФГАНИСТАН)

text:
               12.6.2013

               BG

               Официален вестник на Европейския съюз

               L 160/14

      РЕШЕНИЕ EUPOL АФГАНИСТАН/1/2013 НА КОМИТЕТА ПО ПОЛИТИКА И СИГУРНОСТ

   от 4 юни 2013 година
   за удължаване на мандата на ръководителя на полицейската мисия на Европейския съюз в Афганистан (EUPOL АФГАНИСТАН)
   (2013/279/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/279/ОВППС на Съвета от 18 май 2010 г. относно полицейската мисия на Европейския съюз в Афганистан (EUPOL АФГАНИСТАН) (1), и по-специално член 10, параграф 1 от него,
   като има предвид, че:

               (1)

               Съгласно Решение 2010/279/ОВППС Комитетът по политика и сигурност е оправомощен, в съответствие с член 38, трета алинея от Договора, да взема съответните решения с цел упражняване на политически контрол и стратегическо ръководство на полицейската мисия на Европейския съюз в Афганистан (EUPOL АФГАНИСТАН), включително решението за назначаване на ръководител на мисията.

               (2)

               На 27 май 2013 г. Съветът прие Решение 2013/240/ОВППС (2) за удължаване срока на EUPOL АФГАНИСТАН до 31 декември 2014 г.

               (3)

               На 10 юли 2012 г. Комитетът по политика и сигурност прие Решение EUPOL АФГАНИСТАН/1/2012 (3) за назначаване на г-н Karl Åke ROGHE за ръководител на мисията на EUPOL АФГАНИСТАН от 1 август 2012 г. до 31 май 2013 г.

               (4)

               На 29 май 2013 г. върховният представител на Съюза по въпросите на външните работи и политиката на сигурност предложи мандатът на г-н Karl Åke ROGHE като ръководител на мисията на EUPOL АФГАНИСТАН да бъде удължен от 1 юни 2013 г. до 31 декември 2014 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Karl Åke ROGHE като ръководител на полицейската мисия на Европейския съюз в Афганистан (EUPOL АФГАНИСТАН) се удължава до 31 декември 2014 г.
   Член 2
   Настоящото решение влиза в сила на 1 юни 2013 г.

      Съставено в Брюксел на 4 юни 2013 година.

            За Комитета по политика и сигурност

            Председател

         O. SKOOG

      (1)  ОВ L 123, 19.5.2010 г., стр. 4.

      (2)  ОВ L 141, 28.5.2013 г., стр. 44.

      (3)  ОВ L 208, 3.8.2012 г., стр. 17.


title: 2007/549/ЕО: Решение на Съвета от 16 юли 2007 година за изменение на вътрешното споразумение от 17 юли 2006 година между представителите на правителствата на държавите-членки, заседаващи в рамките на Съвета, относно финансирането на помощта на Общността в рамките на многогодишната финансова рамка за периода 2008—2013 г. в съответствие със Споразумение за партньорство АКТБ — ЕО и отпускане на финансова помощ за отвъдморските страни и територии, за които се прилага част четвърта от Договора за ЕО

text:
               3.8.2007

               BG

               Официален вестник на Европейския съюз

               L 202/35

      РЕШЕНИЕ НА СЪВЕТА

   от 16 юли 2007 година
   за изменение на вътрешното споразумение от 17 юли 2006 година между представителите на правителствата на държавите-членки, заседаващи в рамките на Съвета, относно финансирането на помощта на Общността в рамките на многогодишната финансова рамка за периода 2008—2013 г. в съответствие със Споразумение за партньорство АКТБ — ЕО и отпускане на финансова помощ за отвъдморските страни и територии, за които се прилага част четвърта от Договора за ЕО
   (2007/549/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Споразумението за партньорство между членовете на групата държави от Африка, Карибския и Тихоокеанския басейн, от една страна, и Европейската общност и нейните държави-членки, от друга, подписано в Котону на 23 юни 2000 г. (1), изменено в Люксембург на 25 юни 2005 г. (2),
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно финансирането на помощта на Общността в рамките на многогодишната финансова рамка за периода 2008—2013 г. в съответствие със Споразумението за партньорство АКТБ — ЕО и отпускането на финансова помощ за отвъдморските страни и територии, за които се прилага част четвърта от Договора за ЕО (наричано по-долу „вътрешното споразумение“) (3), и по-специално член 1, параграф 7 и член 8, параграф 4 от него,
   като взе предвид Акта за присъединяване от 2005 г. (4), и по-специално член 6, параграф 11 от него,
   като взе предвид предложението на Комисията,
   като има предвид, че:

               (1)

               В съответствие с член 6, параграф 11 от Акта за присъединяване от 2005 г. България и Румъния се присъединиха автоматично към вътрешното споразумение, считано от датата на присъединяване.

               (2)

               В съответствие с член 1, параграф 7 от вътрешното споразумение разпределението на вноските, посочени в параграф 2, буква а) от този член, които понастоящем са само приблизителни суми за България и Румъния, се изменя с решение на Съвета в случай на присъединяване на нова държава към ЕС.

               (3)

               В съответствие с член 8, параграф 4 от вътрешното споразумение претеглянето на гласовете, предвидени в параграф 2 от този член, които понастоящем са само приблизителен брой гласове за България и Румъния, се изменя с решение на Съвета в случай на присъединяването на нова държава към ЕС.

               (4)

               Вноските и претеглянето на гласовете следва да бъде потвърдено,

         РЕШИ:
   Член 1
   Ключът за разпределение на вноските и вноската на България и Румъния към десетия Европейски фонд за развитие, съгласно предвиденото в член 1, параграф 2, буква а) от вътрешното споразумение, както и броят на техните гласове в Комитета за Европейския фонд за развитие, съгласно предвиденото в член 8, параграф 2 от вътрешното споразумение, се потвърждават с настоящия документ.
   Член 2
   Вътрешното споразумение се изменя, както следва:

               1)

               В таблицата в член 1, параграф 2, буква а) кръглите скоби и звездичката (*) след думите „България“ и „Румъния“ и бележката под линия „(*) приблизителна сума“ се заличават.

               2)

               В таблицата в член 8, параграф 2 се заличава следното:

                           а)

                           кръглите скоби и звездичката (*) след думите „България“ и „Румъния“ и квадратните скоби във втората колона на същите редове;

                           б)

                           бележката под линия „(*) приблизителна сума“;

                           в)

                           редът „Общо за ЕС-25“, „999“;

                           г)

                           кръглите скоби и звездичката, както и квадратните скоби в ред „Общо за ЕС-27 (*)“„[1 004]“.

               3)

               Член 8, параграф 3 се изменя със следното:
               „Комитетът за ЕФР взема решения с квалифицирано мнозинство от 724 гласа от 1 004, като най-малко 14 от държавите-членки трябва да са гласували „за“. Блокиращото малцинство се състои от 281 гласа.“

         Член 3
   Настоящото решение влиза в сила в деня след приемането му.

      Съставено в Брюксел на 16 юли 2007 година.

            За Съвета

            Председател

         J. SILVA

      (1)  ОВ L 317, 15.12.2000 г., стр. 3. Споразумение, последно изменено с Решение № 1/2006 на Съвета на министрите АКТБ — ЕО (ОВ L 247, 9.9.2006 г., стр. 22).

      (2)  Решение на Съвета от 21 юни 2005 г. относно подписването, от името на Европейската общност, на Споразумението за изменение на Споразумението за партньорство АКТБ — ЕО (ОВ L 209, 11.8.2005 г., стр. 26).

      (3)  ОВ L 247, 9.9.2006 г., стр. 32.

      (4)  ОВ L 157, 21.6.2005 г., стр. 203.


title: 2008/808/ЕО, Евратом: Решение на Съвета от 20 октомври 2008 година относно назначаването на един член от Австрия в Европейския икономически и социален комитет

text:
               22.10.2008

               BG

               Официален вестник на Европейския съюз

               L 279/19

      РЕШЕНИЕ НА СЪВЕТА

   от 20 октомври 2008 година
   относно назначаването на един член от Австрия в Европейския икономически и социален комитет
   (2008/808/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид решение 2006/524/ЕО, Евратом на Съвета (1),
   като взе предвид становището на правителството на Австрия,
   като взе предвид становището на Комисията,
   като има предвид, че след оставката на г-жа Eva BELABED се освободи едно място за член на Европейския икономически и социален комитет,
   РЕШИ:
   Член 1
   Г-н Christoph LECHNER, Leitender Sekretär und Abteilungsleiter für Verfassungsrecht und Allgemeine und Internationale Sozialpolitik der Kammer für Arbeiter und Angestellte für Niederösterreich, се назначава за член на Европейския икономически и социален комитет за остатъка от текущия мандат, а именно до 20 септември 2010 г.
   Член 2
   Настоящото решение поражда действие от датата на неговото приемане.

      Съставено в Люксембург на 20 октомври 2008 година.

            За Съвета

            Председател

         J.-L. BORLOO

      (1)  ОВ L 207, 28.7.2006 г., стр. 30.